Koalefant

* Koalefant
* Téli Koalefant

 **DebugSpawn:** | "koalefant\_summer"

 **DebugSpawn:** | "koalefant\_winter"

**"Elragadóan finom."**

*-Wilson*

A **Koalefánt (Koalefant)** egy semleges állat, amely akkor jelenik meg, ha a játékos a nyomait követve rájuk bukkan (A Gyanús Koszkupac (Suspicious Dirt Pile) megvizsgálása után láthatjuk az első nyomokat.)

Ha megjelenik egy Koalefant, akkor az nagy ívben elkerüli a játékost, addig, amíg az meg nem támadja, mert ekkor ellenséges lesz, és megkergeti a játékost egy bizonyos távolságig. Ha életben van, akkor Trágyát (Manure) potyogtat néha a földre (felszedhető), hasonlóan mint a Bölények (Beefalo).

A Koalefantokat 3x kell megütni a Jégbottal (Ice Staff) ahhoz, hogy megfagyjanak. Halálukkor 8db Húst (Meat), és egy Koalefant Ormányt (Koalefant Trunk) dobnak. Bár technikailag az ormány egy élelmiszer, mégis felhasználható a Széldzseki (Breezy Vest) elkészítéséhez.

## Téli Koalefant

Télen a Koalefantok átalakulnak Téli **Koalefanttá (Winter Koalefant)**, amely a szezonnak megfelelő színárnyalattal rendelkezik. Amikor a Téli Koalefánt meghal, dob egy Téli Koalefant Ormányt (Winter Koalefant Trunk), amelyből készíthetünk egy Pufi Mellényt (Puffy Vest).

Ha a Koalefant már a téli szezon előtt megjelent, akkor az télen nem fog átalakulni Téli Koalefanttá. Ha a Koalefant nyomokat már a téli szezon előtt megtaláltuk, de azokat csak a téli szezonban követjük, akkor ott Téli Koalefantot találhatunk.

 Vadászat

A Koalefant nyomokat úgy találhatjuk meg, ha megvizsgálunk egy Gyanús Koszkupacot (Suspicious Dirt Pile). Ezek megtalálhatóak bárhol a világban véletlenszerűen, és ha figyelmen kívül hagyjuk őket egy ideig, akkor azok változtathatják a helyzetüket. Miután megvizsgáltuk a Gyanús Koszkupacot, az eltűnik, majd egy állat lábnyom jelenik meg a helyén, amely abba az irányba néz, amerre az állat haladt. Ha a játékos elindul abba az irányba, akkor egy újabb koszkupacot találhat (kb. 2 képernyő távolságra).

Amikor a játékos feltárja az utolsó lábnyomot (amely olyan 6-12 nyom között mozog), a karakter riasztja a játékost, hogy egy lény van a közelben, és ha egy kicsit közelebb megyünk, akkor meg is pillanthatjuk a Koalefantot. Nézd meg lejjebb, hogy milyen változások lehetnek a RoG kiegészítőben. Ha a Don't Starve Togetherben játszunk, akkor a nyomkövetés végén akár egy Ewecus is megjelenhet a Koalefántok helyett. A lény addig marad a világban, amíg azt meg nem ölik, függetlenül, hogy melyik évszakban járunk.

Időnként, amikor a játékos fel akar tárni egy nyomot, a lábnyom nem jelenik meg. Ekkor a karakter jelezni fog, hogy itt véget ért a nyom, szóval az állatot elvesztette. Ilyenkor általában egy másik Gyanús Koszkupac jelenik meg, hogy a játékos folytathassa a vadászatot. Az állatot akkor is elveszíthetjük, ha a játékos félbeszakítja a nyomkövetést, mivel a lábnyomok lassan elhalványulnak az idő múlásával, majd kb. egy perc múlva teljesen eltűnnek.

 Viselkedés

A Koalefantok elszaladnak, ha a játékos túl közel merészkedik hozzájuk, kivéve ha a játékos megtámadja őket. Egy Bumeráng (Boomerang), Fúvócső (Blow Dart), vagy egy Altató Fúvócső (Sleep Dart) használata a leghatékonyabb módja annak, hogy kezdeményezzük a harcot; azonban az állatot sarokba is szoríthatjuk (lást tippeknél), és ott megüthetjük egy közelharci fegyverrel is.

Miután feldühítettük, a Koalefant már nem fog távolodni, sőt folyamatosan a játékos közelében marad és támadja őt (úgy mint egy Bölény, bár jóval több kárt okoz). A játékos kiteolhatja az állatot úgy, hogy megüti kb 5-6x (függően a mozgási sebességtől), majd hátrébb fut, hogy elkerülje a Koalefant támadását, aztán folytatja ezt a folyamatot addig, amíg meg nem öli az állatot. Ha van a közelben egy másik Koalefant is, akkor az is ellenséges lesz, ha a fajtársát megtámadjuk (hasonlóan, mint a Bölényeknél).

Az alábbi táblázatban azt láthatjuk, hogy mennyi ütés szükséges egy adott fegyverrel ahhoz, hogy megöljünk egy Koalefantot, ha a karakter sebzése alapértelmezett.

 Reign of Giants

A Reign of Giants kiegészítőben, a nyomkövetés során a Koalefantok helyett megjelenhet Varg is. A játékos nem tudja előre megmondani, hogy a nyomok végén melyik állatot találja.

## Tippek

* Ha éjjel találunk rá a Koalefantra, akkor az aludni fog, és ha a játékos közel megy hozzá, akkor előbb-utóbb fel is kel, és arrébb fut. Ilyenkor a játékos megtámadhatja egy közelharci fegyverrel.
* Ha tűzzel öljük meg őket, akkor zsákmányként 8db Sült Húst (Cooked Meat), és az Ormány helyett pedig Hamut (Ash) dobnak.
* Mint bármely más esetben, ha a Koelefantokat a vízhez közel öljük meg, akkor esetleg a zsákmány a vízbe is eshet, amely ezáltal elveszik.

## Apróságok

* A "Koalefant" név, a "koala" és az "elefánt" keverékéből jött létre.
* Amikor Maxwell megvizsgálja őket, ezt mondja: "Ez egy távoli rokona a Beefalonak".
* Bár a Koalefántokat semleges lénynek tartják, mégsem kap a játékos rosszaság pontot a megölése után.
* A Koalefantokat tarthatjuk kisállatként is. A Telelokátorbotot (Telelocator Staff) & Telelokátor Fókuszt (Telelocator Focus) felhasználhatjuk erre a célra.

 Galléria

Ásító Koalefant.Alvó Koalefant.Megfagyott Koalefant.Megfagyott Téli Koalefant.Halott Koalefant.Bezárt Koalefant.